text: Dukker skal afklare om unge er parate til babyer
  06 februar 2017 kl. 13.14
  Skrukke unge får afprøvet om de er klar til at blive forældre ved at passe robot-babyer. De passer i en uge dukkerne døgnet rundt.
  23-årige Kenneth de Place og 22-årige Anne Line Nørskov Tieze er kærester og bor sammen i en lejlighed i Rødding.
  De har den seneste uge haft en robot-baby med hjem, som de har passet i døgndrift.
  Anne Line Nørskov Tieze, Rødding: "Det har været hårdt nogen gange ikke at vide, hvorfor babyen græder og ikke vil sove. Det har også været svært at købe ind, når man har en baby med."
  Anne Line og Kenneth drømmer nemlig om en dag at blive forældre, og da de de begge har særlige udfordringer i livet, har de været tilknyttet Troldkær Skole, som tilbyder et baby-simulation-projekt, der kan være med til at afklare, om man er parat til børn.
  - Det har været hårdt nogen gange ikke at vide, hvorfor babyen græder og ikke vil sove. Det har også været svært at købe ind, når man har en baby med. Og så er det altså dyrt at have børn, fortæller Anne Line Nørskov Tieze til TV SYD om sin uge med en baby-dukke.
  Projekt er ikke en skræmme-kampagne, men en oplysningskampagne, fortæller værkstedsleder og ansvarlig for baby-projektet Helle Hvenegaard fra Troldkær Skole.
  Helle Hvenegaard, værkstedsleder, Troldkær Skole: "Vi ønsker at give de unge mulighed for at prøve så livagtigt som muligt at have børn med de her dukker, og vi skal ikke at bestemme, om de skal have børn eller ej."
  - Vi ønsker at give de unge mulighed for at prøve så livagtigt som muligt at have børn med de her dukker, og vi skal ikke at bestemme, om de skal have børn eller ej,  fortæller Helle Hvenegaard, der er værkstedsleder og underviser på Troldkær Skole.
  Selvom Kenneth de Place og Anne Line Nørskov Tieze synes, det har været udfordrende at passe sådan en livagtig dukke på fuld tid, så har det ikke taget drømmen om et fælles barn fra dem.
  - Vi er klar, vi er sikker på, at vi kan passe et rigtigt barn også, siger det unge par.
  